Document ID: 32002D0153

Komisjoni otsus,
20. veebruar 2002,
teatavate kaitsemeetme kohta seoses suu- ja sõrataudiga Ühendkuningriigis, millega tunnistatakse kehtetuks otsus 2001/740/EÜ ja muudetakse kaheksandat korda otsust 2001/327/EÜ
(teatavaks tehtud numbri K(2002) 557 all)
(EMPs kohaldatav tekst)
(2002/153/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artiklit 10,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta, mida kohaldatakse ühendusesiseses kaubanduses seoses siseturu väljakujundamisega, [3] viimati muudetud direktiiviga 92/118/EMÜ, eriti selle artiklit 9,
ning arvestades järgmist:
(1) Komisjoni otsuses 2001/740/EÜ, [4] viimati muudetud otsusega 2002/48/EÜ, [5] käsitletakse teatavaid kaitsemeetmeid seoses suu- ja sõrataudiga Ühendkuningriigis.
(2) Komisjoni otsust 2001/304/EÜ, [6] viimati muudetud otsusega 2002/49/EÜ [7] teatavate loomsete saaduste märgistamise ja kasutamise kohta seoses otsusega 2001/172/EÜ [8] teatavate kaitsemeetmete kohta seoses suu- ja sõrataudiga Ühendkuningriigis.
(3) Komisjoni otsuses 2001/372/EÜ, [9] viimati muudetud otsusega 2001/904/EÜ, [10] käsitletakse piiranguid haigusele vastuvõtlike liikide loomade liikumisele seoses suu- ja sõrataudiga.
(4) Komisjoni direktiivis 64/433/EMÜ, [11] viimati muudetud direktiiviga 95/23/EÜ, [12] käsitletakse tervishoiutingimusi värske liha tootmisel ja turustamisel.
(5) Nõukogu direktiivis 94/65/EMÜ [13] sätestatakse hakkliha ja lihavalmististe tootmise ja turuleviimise nõuded.
(6) Nõukogu direktiivis 91/495/EMÜ, [14] viimati muudetud direktiiviga 94/65/EÜ, käsitletakse loomade ja inimeste tervishoiuprobleeme, mis mõjutavad küülikuliha ja tehistingimustes peetud jahilindude liha tootmist ja turuleviimist.
(7) Nõukogu direktiivis 80/215/EMÜ, [15] viimati muudetud Austria, Soome ja Rootsi ühinemisaktiga, käsitletakse ühendusesisest lihatoodetega kauplemist mõjutavaid loomatervishoiu probleeme.
(8) Nõukogu direktiivis 77/99/EMÜ, [16] viimati muudetud nõukogu direktiiviga 97/76/EÜ, [17] käsitletakse lihatoodete ja teatavate muude loomsete saaduste tootmist ja turustamist mõjutavaid tervishoiuprobleeme.
(9) Rahvusvahelise episootiaameti (OIE) suu-ja sõrataudi ja muude episootiliste haiguste komisjon hindas Ühendkuningriigi delegaadi poolt esitatud dokumente suu- ja sõrataudi tõrje kohta ning tunnistas 21. jaanuaril 2002 vastavalt resolutsioonile nr XVII (liikmesriikide suu- ja sõrataudivabaks tunnistatud staatuse taastamine), mille OIE rahvusvaheline komitee võttis vastu oma 65ndal korralisel istungil (1997. aasta mais), et see riik on ilma vaktsineerimiseta taastanud oma endise suu- ja sõrataudivabaks tunnistatud staatuse.
(10) Seetõttu on tarvis kehtetuks tunnistada komisjoni otsus 2001/740/EÜ, milles käsitletakse teatavaid kaitsemeetmeid suu- ja sõrataudi vastu Ühendkuningriigis.
(11) Siiski on vajalikud sätted tagamaks, et teatavat laos seisvat liha ja lihatooteid, mis toodeti haiguse ajal ja ei vasta ühendusesisese kaubanduse loomatervishoiu nõuetele, turustataks ainult Suurbritannia territooriumil.
(12) Tagamaks, et otsuse 2001/327/EÜ sätteid kohaldatakse ka kauplemisele lammaste ja kitsedega, kes on Suurbritanniast pärit või seal sisse toodud pärast otsuse 2001/747/EÜ kehtetuks tunnistamise kuupäeva, on tarvis vastavalt muuta otsust 2001/327/EÜ.
(13) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Ühendkuningriik tagab, et teistesse liikmesriikidesse ei saadeta lõikes 2 määratletud veise-, lamba-, kitse-, sea- ja muude sõraliste liha, mis vastab vähemalt ühele lõikes 3 määratletud tingimusele.
2. Lõikes 1 osutatud liha hõlmab "värsket liha", nagu on määratletud direktiivides 64/433/EMÜ ja 91/495/EMÜ, ning "hakkliha ja lihavalmistisi", nagu on määratletud nõukogu direktiivis 94/65/EÜ.
3. Tingimused, mille puhul liha ei kõlba ühendusesiseseks kaubanduseks:
a) liha ei kõlba ühendusesiseseks kaubanduseks vastavalt ühenduse tõrjemeetmetele suu- ja sõrataudi vastu Ühendkuningriigis, mis on olnud jõus alates 21. veebruarist 2001 kuni käesoleva otsuse jõustumiseni;
b) lihal on komisjoni otsusega 2001/304/EÜ kehtestatud tervisemärk.
Artikkel 2
1. Ühendkuningriik tagab, et teistesse liikmesriikidesse ei saadeta veise-, lamba-, kitse-, sea- ja muude sõraliste lihast valmistatud tooteid, mis vastavad vähemalt ühele lõikes 2 määratletud tingimusele.
2. Tingimused, mille puhul lihatooted ei kõlba ühendusesiseseks kaubanduseks:
a) lihatooted on valmistatud lihast, mis vastab vähemalt ühele artikli 1 lõikes 3 sätestatud tingimusele;
b) lihatooted ei kõlba ühendusesiseseks kaubanduseks vastavalt ühenduse tõrjemeetmetele suu- ja sõrataudi vastu Ühendkuningriigis, mis on olnud jõus alates 21. veebruarist 2001 kuni käesoleva otsuse jõustumiseni;
c) lihatoodetel on komisjoni otsusega 2001/304/EÜ kehtestatud tervisemärk.
3. Lõikes 1 sätestatud keeldu ei kohaldata lihatoodetele, mis vastavad direktiivi 77/99/EMÜ tervisekaitse nõuetele ja mis on läbinud ühe nõukogu direktiivi 80/215/EMÜ artikli 4 lõikes 1 sätestatud töötlustest või mille valmistamisel on pH väärtus kogu aines ühtlaselt alla 6.
Artikkel 3
Komisjoni otsus 2001/740/EÜ tunnistatakse kehtetuks.
Artikkel 4
Komisjoni otsuse 2001/327/EÜ artikli 2 lõike 1 sissejuhatavast lausest jäetakse välja sõnad "ja komisjoni otsus 2001/740/EÜ".
Artikkel 5
Käesolev otsus on adresseeritud liikmesriikidele.
Brüssel, 20. veebruar 2002

Labels: 3
17
18
6